

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-36 „DĖL KĖDAINIŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO“ PAKEITIMO 

2021 m. gegužės 28 d. Nr. TS-126 
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
Pakeisti Kėdainių rajono savivaldybės nevyriausybinių organizacijų tarybos nuostatus, patvirtintus Kėdainių rajono savivaldybės tarybos 2020 m. vasario 28 d. sprendimu Nr. TS-36 „Dėl Kėdainių rajono savivaldybės nevyriausybinių organizacijų tarybos nuostatų patvirtinimo“:
1. pakeisti 14 punktą ir jį išdėstyti taip:
„14. Nevyriausybinių organizacijų atstovai į NVO tarybą renkami viešo visuotinio nevyriausybinių organizacijų, veikiančių savivaldybės teritorijoje, susirinkimo (toliau – visuotinis susirinkimas) metu. Nevyriausybinių organizacijų atstovų rinkimai į NVO tarybą organizuojami tokia tvarka:“.
2. papildyti nauju 14.17 papunkčiu: 
„14.17. visuotinis susirinkimas gali vykti ir nuotoliniu būdu, laikantis šiuose nuostatuose nustatytos visuotinio susirinkimo ir nevyriausybinių organizacijų atstovų rinkimų į NVO tarybą organizavimo tvarkos bei užtikrinant balsavimo rezultatų nustatymą.“
3. pakeisti 18 punktą ir jį išdėstyti taip: 
„18.  NVO tarybos veiklos pagrindinė forma yra posėdžiai. NVO tarybos posėdžiai gali vykti ir nuotoliniu būdu. Nuotoliniu būdu vyksiančio NVO tarybos posėdžio klausimai rengiami ir posėdis vyksta laikantis šiame skyriuje nustatytų reikalavimų bei užtikrinant balsavimo rezultatų nustatymą.“
4. pakeisti 31 punktą ir jį išdėstyti taip:
„31. Tais atvejais, kai reikalingas operatyvus NVO tarybos sprendimas, bet nėra galimybių surengti posėdį tiesiogiai dalyvaujant NVO tarybos nariams, apklausa atliekama elektroniniu paštu informavus prieš 2 (dvi) darbo dienas iki posėdžio dienos. NVO tarybos nariai savo nuomonę sprendžiamu klausimu (,,už“ ar „prieš“) pateikia elektroniniu paštu NVO tarybos sekretoriui, kuris šią nuomonę įtraukia į posėdžio protokolą (nurodoma data, kada ir kokia pateikta nuomonė, ją pateikęs asmuo, nuomonės pateikimo būdas).“ 



Savivaldybės meras                                                                                                   Valentinas Tamulis

